ฮั่งเส็งปิดทะยาน 220.21 จุด รับผลผลิตภาคอุตสาหกรรมจีน
ฮั่งเส็งปิดทะยาน 220.21 จุด รับผลผลิตภาคอุตสาหกรรมจีน
11 มิ.ย. 2558

ดัชนีฮั่งเส็งตลาดหุ้นฮ่องกงปิดตลาดปรับตัวเพิ่มขึ้นในวันนี้ โดยดัชนีฮั่งเส็งพุ่งขึ้น 220.21 จุด หรือ 0.83% ปิดวันนี้ที่ 26,907.85 จุด ขานรับข้อมูลผลิตภาคอุตสาหกรรมของจีนที่แข็งแกร่งขึ้น
สำนักงานสถิติแห่งชาติของจีน (NBS) รายงานว่า ผลผลิตภาคอุตสาหกรรมของจีนในเดือนพ.ค.เพิ่มขึ้น 6.1% เมื่อเทียบรายปี ซึ่งปรับตัวขึ้นเมื่อเทียบกับอัตรา 5.9% ในเดือนเม.ย.
ข้อมูลการขยายตัวของผลผลิตภาคอุตสาหกรรมล่าสุดนับเป็นสัญญาณเบื้องต้นถึงการปรับตัวดีขึ้นของเศรษฐกิจจีน ซึ่งมีขนาดใหญ่เป็นอันดับ 2 ของโลก
ผลผลิตในภาคการผลิตเพิ่มขึ้น 6.7% ขณะที่ภาคอุตสาหกรรมเหมืองแร่มีผลผลิตเพิ่มขึ้น 3.9%